טאנג נולדה בלוס אנג'לס שבקליפורניה למשפחה ממוצא סיני.
את התואר הראשון במשחק מאוניברסיטת קרנגי מלון סיימה בשנת 2007.
קריירה.
היא שיחקה בתפקידי אורח בסדרות טלוויזיה רבות בין היתר בהמפץ הגדול, ממי, היחידה, שקר לי, CSI, גוד לאק צ'ארלי, הבחורה החדשה ובייבי דאד. היא הופיעה גם בסרטים "בגינרס" בשנת 2010 ובסרט האינטרנטי "Inside" בשנת 2011.
היא שיחקה בתפקיד אפריל צ'ו בקומדיית המצבים של רשת פוקס "משחקי גודווין", שהוקרנה לראשונה במאי 2013.
בסדרה "המפץ הגדול" היא לוהקה בשנת 2015 לדמות מנדי, דמות שנישקה את לנארד במסע לים הצפוני. היא הופיעה בפרק השני של העונה התשיעית.
בשנת 2018 החלה לשחק בתפקיד חוזר בסדרה שיטת קומינסקי.
ספנסר דניאלס
ספנסר אלי דניאלס (באנגלית: Spencer Eli Daniels; נולד ב-23 בדצמבר 1992) הוא שחקן קולנוע וטלוויזיה אמריקאי. הוא נולד בלוס אנג'לס, קליפורניה. דניאלס החל הופיע באופן מקצועי בגיל עשר. דניאלס הופיע ביותר מעשרה סרטים, כולל סטארטרק והסיפור המופלא של בנג'מין באטן. דניאלס הופיע גם ביותר מעשר הפקות טלוויזיה, כולל התפקיד החוזר של טיילר לומנד בסדרה "Crash". ב־12 באוגוסט 2014 יצא סרטו של דניאלס "משחק חצות".
דניאלס הוא יהודי.
נחמיה בן כהן צדק
רב נחמיה בן כהן צדק גאון היה גאון ישיבת פומבדיתא בין השנים 968-960.
תולדות חייו.
בנו של רב כהן צדק בן יוסף שכיהן כגאון פומבדיתא בין השנים 922-917 וביצר את מעמדה ומרכזיותה של ישיבת פומבדיתא.
כשבגר והצטרף לשורות הישיבה, נוצרו בישיבה שני מחנות: מחנה אחד של משפחות הגאונים יצחק צדוק ופלטוי בן אביי (רב חנניה גאון, רב שרירא גאון, רב עמרם בן מישוי, רב מבשר גאון ותומכיהם) ומחנה של משפחת רב כהן צדק (האחים רב נחמיה וחפני ותומכיהם). שני המחנות היו מסוכסכים ושררה ביניהם יריבות עמוקה. שיאה של המחלוקת היה כאשר התמנה לגאון רב אהרן בן יוסף הכהן מבבל, שלא נמנה עם משפחות החכמים ונסמך על ידי רב מבשר גאון. רב נחמיה קיבל את מרותו של רב אהרן בתחילה, אך לאחר זמן מה הכריז על עצמו כגאון. רב שרירא סבר שרב אהרן עדיף מרב נחמיה, ובהשפעתו תמכו רוב החכמים ברב אהרן, אך רב נחמיה הוסיף לראות את עצמו כגאון הישיבה, מינה בעלי תפקידים (בין השאר מינה את חפני למשרת אב בית הדין, בעוד שאב בית הדין של רב אהרן היה רב שרירא) ושלח אגרות לקהילות התפוצות שיפנו את שאלותיהם ותרומותיהם אליו. במכתביו תוקף בחריפות רבה את יריביו: על רב אהרן הוא כתב "אשר רעותיו מפורסמים וכחשו וכזבו מגולה לכל... שגזל לעצמו נדבה שהיא באה לחכמים...אוכל קדשי היתומים והעניים.. מטה משפטים" את סיעת רב שרירא הוא מכנה "בחורים עזי פנים", "נערים כלבים עזים" וכיוצא בזה.
לאחר פטירת רב אהרן, קיבלו החכמים את מרותו, והוא נשא בתואר גאון פומבדיתא. למרות זאת הוא הוסיף לתקוף את סיעת רב שרירא במכתביו. בימיו היה מצבה של ישיבת פומבדיתא מדולדל. רב נחמיה שלח מספר אגרות לקהילות התפוצות שיסייעו לישיבה בתרומות. נפטר בשנת 968, ולאחר מותו עלה על כס הגאונות רב שרירא גאון.
מתורתו לא הגיע לידינו דבר.
אחיינו, רב שמואל בן חפני גאון היה גאון ישיבת סורא ומחותנו של יריבו רב שרירא גאון.
ברטונה פיראנה
ברטונה פיראנה (באנגלית: Bertone Pirana, קרוי גם: Jaguar Pirana, קרוי גם: Bertone Jaguar Pirana) היא מכונית קונספט בתצורה מכונית ספורט קופה מתוצרת יצרנית רכבי היוקרה יגואר, אשר הוצגה בשנת 1967 בבריטניה.
איאן נלסון
איאן מייקל נלסון (באנגלית: Ian Michael Nelson; נולד ב-10 באפריל 1995) הוא שחקן קולנוע וטלוויזיה אמריקאי. מוכר בשל תפקידיו בסרט "השופט" משנת 2014, ומהסרט "השכן ממול" משנת 2015.
חיים אישיים.
נלסון הוא בנם של מארק וג'ני נלסון, והצעיר מבין ארבעה ילדים. נלסון למד בבית הספר פורסיית' בלואיסוויל, צפון קרוליינה. הוא למד תסריטאות באוניברסיטת דרום קליפורניה. נלסון הוא יהודי.
ביוגרפיה.
נלסון החל להתעניין במשחק כשנבחן למחזמר בית ספר כדי להרשים ילדה. הוא הופיע במספר מופעים מקומיים. בנוסף למשחק ושירה, הוא רקדן, והופיע בסדרת הטלוויזיה מצעד חג ההודיה של מייסיס בשלוש הזדמנויות. כדי להתמקצע במשחק, נלסון למד בבית הספר לאמנויות באוניברסיטת דרום קליפורניה ובבית הספר לאמנויות הבמה "הבמה האחורית". הוא השתתף בשיעורי משחק אצל ברג'ס ג'נקינס בבית הספר למשחק של ג'נקינס.
קריירה.
תפקידו הקולנועי הראשון ללא טקסט היה במשחקי הרעב בשנת 2012. בשנה שלאחר מכן שיחק בסרט "Alone Yet Not Alone". הסרט צולם בווירג'יניה ובטנסי. בשנים 2013 ו-2014 הופיע נלסון בסרט, "השופט" ובסרט הטוב שבי. בשנת 2015 שיחק בסרט השכן ממול בתפקיד קווין, בנם של ג'ניפר לופז וג'ון קורבט.
תפקידו הראשון בטלוויזיה היה בסדרת הטלוויזיה "זאב צעיר". הוא הופיע כגרסה הצעירה לדמותו של טיילר הקלין בשלושה פרקים לאורך העונה השלישית והרביעית. נלסון הופיע בסדרת המתח מחשבות פליליות וב"קומדי בנג! בנג!", לפני שלוהק לתפקיד חוזר כ"פרקר" בסדרה "מחיקה" ששודרה בשנת 2016. נלסון כיכב בסדרה "הנה...ג'וני!"בתפקיד אנדי, המתאר את הנעשה מאחורי הקלעים של The Tonight Show בזמנו של המנחה ג'וני קרסון בשנות ה-70. הסדרה שוחררה לצפייה ברשת הולו בנובמבר 2017.
כלי רכב של צה&quot;ל
צה"ל מפעיל מספר רב של דגמי רכבים מסוגים שונים. כלי רכב נמצאים בשימוש בכל הזרועות, הים, האוויר והיבשה. ג'יפים ורכבי שטח נמצאים בשימוש בחילות השדה, משאיות טקטיות משמשים את כלל הכוחות להספקה ולוגיסטיקה, מובילי הטנקים משמשים להובלת טנקים, נגמ"שים, כלים הנדסים כבדים וכו'.
רכבים בעלי זחל.
מקרא:
ג'יפים ורכבי שטח.
מקרא:
משאיות טקטיות.
מקרא:
מובילי טנקים.
מקרא:
כבאיות תעופתיות.
מקרא:
שאר הרכבים.
מקרא:
פרוטה דרב יוסף
מונושטורפאטי
מונושטורפאטי (בהונגרית: Monostorapáti) הוא כפר קטן במחוז וספרם שבמרכז הונגריה.
יהודי מונושטורפאטי.
במונושטורפאטי חיו יהודים בתקופות זמן שונות.
זריחה בקמפובלו
זריחה בקמפובלו (באנגלית: Sunrise at Campobello) הוא סרט ביוגרפי אמריקאי משנת 1960 בבימויו של וינסנט דונהיו, עם ראלף בלאמי, גריר גרסון ויום קרונין בתפקידים הראשיים.
התסריט נכתב על ידי דור שארי והוא מבוסס על המחזה שלו "זריחה בקמפובלו" שהועלה בברודוויי ב-1958 וזכה בשלושה פרסי טוני. ראלף בלאמי השתתף במחזה בתפקיד הנשיא פרנקלין דלאנו רוזוולט וזכה בפרס טוני לשחקן הטוב ביותר.
המחזה והסרט מתארים תקופה בחייו של רוזוולט מאוגוסט 1921 כאשר לקה בשיתוק ילדים בעת בילוי עם משפחתו באחוזת המשפחה באי קמפובלו בניו ברנזוויק, קנדה עד לנאום שלו בועידת המפלגה הדמוקרטית ב-1924 שסימנה את התחלת שובו לזירה הפוליטית.
הצילומים נערכו בבית הקיץ בקמפובלו המשמש היום כמוזיאון לאומי, ובבית המשפחה ב"הייד פארק מדינת ניו יורק" המשמש גם הוא כמוזיאון לאומי. במקום זה לוותה אלינור רוזוולט את צוות ההסרטה.
תקציר העלילה.
21 באוגוסט 1921, משפחת רוזוולט מבנה בבית הקיץ של המשפחה באי קמפובלו . האב פרנקלין דלאנו רוזוולט (ראלף בלאמי), האם אלינור רוזוולט (גריר גרסון) וחמשת ילדיהם, ג'יימס (טים קונסידין), אנה (זינה בת'יון) אליוט, פרנקלין וג'וני.
פרנקלין משחק ומשתובב עם ילדיו ושט אתם בסירה ושוחה בים. בערב הוא נתקף בחום גבוה וכאבי שרירים ולא מסוגל להניע את גפיו. הרופא שמוזעק קובע שמדובר בשיתוק ילדים. למקום מגיעים אמו, שרה רוזוולט (אן שומייקר), ועוזרו הפוליטי, לואי האו (יום קרונין) שנשאר במקום ולא עוזב אותו.
לאחר שחלה הטבה במצב והשיתוק בידיים חלף, המשפחה חוזרת לניו יורק ברכבת כשרוזוולט נישא על מיטה ומלוויו משתדלים להרחיקו מהעיתונאים. רוזוולט מועבר לבית חולים ולאחר מספר חדשים מועבר לבית המשפחה בניו יורק. כעבור זמן משכנעת אותו האם לעבור לבית המשפחה באחוזת "הייד פארק" במדינת ניו יורק.
היחסים בין שרה לאלינור מתוחים. שרה מתערבת בכל העניינים. היא מרגיזה את פרנקלין בדעתה שעליו לנוח ולזנוח את הפוליטיקה, על נושאים אלה היא רבה ומתווכחת גם עם אלינור והאו.
פרנקלין מתמודד כל הזמן עם השיתוק. הוא מתנייד על כסא גלגלים ומדי פעם מנסה לעמוד על רגליו לאחר שנקשרו עליהם ברזלים ולצעוד בעזרת קביים ללא הצלחה. הוא מתעסק בנושאים שונים כמו תנועת הצופים או תמיכה במדיניותו של וודרו וילסון בקשר לחבר הלאומים. ברגעי ייאוש מעודדים אותו לואי האי ומזכירתו "מיסי" (ג'ין הייגן).
פרנקלין רוצה לחזור לפוליטיקה אבל חרד בגלל מגבלותיו הפיזיות. ב-1924 מבקש ממנו מושל מדינת ניו יורק, אל סמית', לנאום בוועידת המפלגה הדמוקרטית במדיסון סקוויר גארדן כדי שיתמוך בו ויציע אותו כמועמד המפלגה לנשיאות ארצות הברית. רוזוולט נענה להצעה בעיקר בגלל שהוא רוצה להוכיח שהוא יכול לצעוד ולעמוד בכוחות עצמו.
כל בני המשפחה מלווים אותו. בנו הבכור ג'יימס (טים קונסידין) מוביל אותו בכיסא גלגלים. הכרוז מכריז עליו ואז רוזוולט קם ובעזרת קביים וברזלים מחוברים לרגליו וגבו הוא מצליח לצעוד לעבר המיקרופון וזוכה לתשואות ממושכות מהקהל עוד בטרם התחיל לנאום. כעת דרכו פתוחה בחזרה לפוליטיקה.
צבי ארליך
צבי ארליך (הדוקטור) (7 בנובמבר 1909 – 13 ביוני 1983) היה כדורגלן ומאמן יהודי יליד אוסטריה, ששיחק בארץ ישראל בתקופת המנדט הבריטי.
ארליך נולד באוסטריה ושיחק במשך 10 שנים במדי קבוצת הכח וינה בתפקיד קשר.
בשנת 1938 הופסקה פעילות קבוצת "הכוח" בעקבות האנשלוס של אוסטריה לגרמניה הנאצית.